
RADVILIŠKIO RAJONO SAVIVALDYBĖS TARYBA

SPRENDIMAS
DĖL VIETINĖS RINKLIAVOS UŽ LEIDIMO ORGANIZUOTI MASINIUS KOMERCINIUS RENGINIUS RADVILIŠKIO RAJONO SAVIVALDYBEI PRIKLAUSANČIOSE AR VALDYTOJO TEISE VALDOMOSE VIEŠOJO NAUDOJIMO TERITORIJOSE IŠDAVIMĄ NUOSTATŲ PATVIRTINIMO

2018 m. gegužės 17 d. Nr. T-899
Radviliškis


Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 16 straipsnio 2 dalies 37 punktu, Lietuvos Respublikos rinkliavų įstatymo 11 straipsnio 1 dalies 4 punktu, 12 ir 13 straipsniais, Radviliškio rajono savivaldybės taryba  n u s p r e n d ž i a:
. Patvirtinti Vietinės rinkliavos už leidimo organizuoti masinius komercinius renginius Radviliškio rajono savivaldybei priklausančiose ar valdytojo teise valdomose viešojo naudojimo teritorijose išdavimą nuostatus. 
. Laikyti netekusiais galios:
. Radviliškio rajono savivaldybės tarybos 2012 m. lapkričio 22 d. sprendimą Nr. T-388 „Dėl Vietinės rinkliavos už leidimo organizuoti masinius komercinius renginius Radviliškio rajono savivaldybei priklausančiose ar valdytojo teise valdomose viešojo naudojimo teritorijose išdavimą nuostatų patvirtinimo“.
. Radviliškio rajono savivaldybės tarybos 2016 m. gegužės 19 d. sprendimą Nr. T-286 „Dėl Radviliškio rajono savivaldybės tarybos 2012-11-22 Nr. T-388 sprendimo „Dėl Vietinės rinkliavos už leidimo organizuoti masinius komercinius renginius Radviliškio rajono savivaldybei priklausančiose ar valdytojo teise valdomose viešojo naudojimo teritorijose išdavimą nuostatų patvirtinimo“ pakeitimo“.
. Šis sprendimas įsigalioja 2018 m. birželio 1 d.
Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Savivaldybės meras    		        Antanas Čepononis

PATVIRTINTA
Radviliškio rajono savivaldybės tarybos 
2018 m. gegužės 17 d. sprendimu Nr. T-899

VIETINĖS RINKLIAVOS UŽ LEIDIMO ORGANIZUOTI MASINIUS KOMERCINIUS RENGINIUS RADVILIŠKIO RAJONO SAVIVALDYBEI PRIKLAUSANČIOSE 
AR VALDYTOJO TEISE VALDOMOSE VIEŠOJO 
NAUDOJIMO TERITORIJOSE IŠDAVIMĄ 
NUOSTATAI

I. BENDROJI DALIS

. Šie nuostatai nustato vietinę rinkliavą už leidimo organizuoti komercinius renginius Radviliškio rajono savivaldybei priklausančiose ar valdytojo teise valdomose viešojo naudojimo teritorijose išdavimą, jos mokėtojus, dydžius, mokėjimo ir grąžinimo atvejus, lengvatas rinkliavų mokėtojams (toliau – Rinkliavos nuostatai).
. Pagrindinės Rinkliavos nuostatų sąvokos:
. Vietinė rinkliava – Radviliškio rajono savivaldybės tarybos sprendimu nustatyta privaloma įmoka už leidimo organizuoti komercinius renginius Radviliškio rajono savivaldybei priklausančiose ar valdytojo teise valdomose viešojo naudojimo teritorijose išdavimą, galiojanti Radviliškio savivaldybės teritorijoje.
. Leidimas – Radviliškio rajono savivaldybės tarybos nustatyta tvarka išduotas dokumentas, suteikiantis teisę organizuoti renginį Radviliškio rajono savivaldybės administruojamose viešojo naudojimo teritorijose.
. Komercinis renginys – renginys, kurio organizatorius siekia pelno, arba renginys organizuojamas reklamos tikslais. Žiūrovai į renginį įleidžiami su bilietais arba be jų. Renginyje gali būti prekiaujama arba teikiamos paslaugos. 
. Renginio vieta – Radviliškio rajono savivaldybei priklausanti ar valdytojo teise valdoma viešojo naudojimo teritorija: Radviliškio miesto, Šeduvos miesto, Radviliškio rajono gyvenviečių gatvės, aikštės, aikštelės, parkai bei kitos viešosios vietos.
. Rinkliavos mokėtojai yra fiziniai ir juridiniai asmenys, organizuojantys komercinius renginius.
. 

. Rinkliavos dydžiai už leidimo organizuoti komercinius renginius savivaldybei priklausančiose ar valdytojo teise valdomose viešojo naudojimo teritorijose išdavimą:
. Kai organizuojamas komercinis renginys:
. Radviliškio mieste – 90 eurų;
. Šeduvos mieste – 50 eurų;
. kaimiškose seniūnijose – 20 eurų.
. Kai renginio trukmė ilgesnė nei 1 diena, už kiekvieną kitą dieną mokama 50 eurų – Radviliškio mieste, 30 eurų Šeduvos mieste, 15 Eur – kaimiškose seniūnijose.
. Rinkliavos dydžius nustato Savivaldybės taryba.



. 

	. Fiziniai ir juridiniai asmenys, norintys gauti leidimą rengti komercinį renginį, raštu ar elektroninėmis priemonėmis kreipiasi į Radviliškio rajono seniūnijos, kurios teritorijoje numatoma organizuoti renginį, seniūną. Leidimai išduodami vadovaujantis Renginių organizavimo Radviliškio  rajono savivaldybės viešosiose vietose tvarkos aprašu ir sumokėjus nustatyto dydžio vietinę rinkliavą.
	. Seniūnija tvarko leidimų registravimo žurnalus, kuriuose nurodo vietinės rinkliavos mokėtojo pavadinimą, adresą, vietinės rinkliavos pavadinimą, sumą, dokumento, patvirtinančio jos sumokėjimą, pavadinimą, numerį, datą.
. Mokestis mokamas į rajono Savivaldybės biudžeto sąskaitą prieš išduodant leidimą.
. Sumokėta vietinė rinkliava arba jos dalis grąžinama pareiškėjui pateikus rašytinį prašymą per 10 dienų nuo prašymo pateikimo į jame nurodytą banko sąskaitą, vadovaujantis Lietuvos Respublikos rinkliavų įstatymu Radviliškio rajono savivaldybės tarybos nustatyta tvarka šiais atvejais:

. sumokėta daugiau, negu Radviliškio rajono savivaldybės tarybos nustatytas rinkliavos dydis;
. leidimas neišduodamas;
. jei leidimu nepasinaudota dėl priežasčių, nepriklausančių nuo rinkliavos mokėtojo.
. Panaikinus leidimą organizuoti komercinius renginius Savivaldybei priklausančiose ar valdytojo teise valdomose viešo naudojimo teritorijoje už renginių organizavimo tvarkos pažeidimą arba pagal kontroliuojančių institucijų raštiškus pranešimus, sumokėta rinkliava negrąžinama.

. 

. Nuo vietinės rinkliavos už leidimo organizuoti komercinius renginius Radviliškio  rajono savivaldybei priklausančiose ar valdytojo teise valdomose viešojo naudojimo teritorijose išdavimą rinkliavos mokėtojai atleidžiami: 
. kai renginio organizatoriai yra valstybės ar savivaldybės institucijos ar jos padaliniai, Savivaldybės biudžetinės įstaigos ar viešosios įstaigos, kurių savininkė yra Savivaldybė; 
. kai renginiai organizuojami nuomojamose ir privačiose valdose (kai mokamas žemės arba žemės nuomos mokestis;
. kai renginys yra skirtas nepilnamečiams vaikams; 
. kai organizuojamas sporto renginys, kuriame vyksta tik sporto varžybos ar kitos rungtys, propaguojamas sportas ar sveikas gyvenimo būdas ir neprekiaujama alkoholiniais gėrimais.

. 
. Rinkliavos nuostatus tvirtina, keičia ir pildo Savivaldybės taryba.
______________________________

